CELEX: 32010R0471
Language: ro
Date: 2010-05-31 00:00:00
Title: Regulamentul (UE) nr. 471/2010 al Comisiei din 31 mai 2010 de modificare a Regulamentului (CE) nr. 1235/2008 în ceea ce privește lista țărilor terțe din care trebuie să fie originare anumite produse agricole obținute prin metode de producție ecologică pentru a putea fi comercializate în Uniune  (Text cu relevanță pentru SEE)

1.6.2010   
            
            
               RO
            
            
               Jurnalul Oficial al Uniunii Europene
            
            
               L 134/1
            
         REGULAMENTUL (UE) NR. 471/2010 AL COMISIEI
   din 31 mai 2010
   de modificare a Regulamentului (CE) nr. 1235/2008 în ceea ce privește lista țărilor terțe din care trebuie să fie originare anumite produse agricole obținute prin metode de producție ecologică pentru a putea fi comercializate în Uniune
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 834/2007 al Consiliului din 28 iunie 2007 privind producția ecologică și etichetarea produselor ecologice, precum și de abrogare a Regulamentului (CEE) nr. 2092/91 (1), în special articolul 33 alineatul (2),
   întrucât:
   
               (1)
            
            
               În conformitate cu articolul 33 alineatul (2) din Regulamentul (CE) nr. 834/2007, în anexa III la Regulamentul (CE) nr. 1235/2008 al Comisiei din 8 decembrie 2008 de stabilire a normelor de aplicare a Regulamentului (CE) nr. 834/2007 al Consiliului în ceea ce privește regimul de import al produselor ecologice din țări terțe (2) a fost stabilită o listă a țărilor terțe ale căror sisteme de producție și măsuri de control pentru producția ecologică a produselor agricole sunt recunoscute ca fiind echivalente celor prevăzute de regulamentul respectiv. Având în vedere noile cereri, precum și informațiile primite de Comisie din partea țărilor terțe de la ultima publicare a listei, trebuie luate în considerare anumite modificări ale listei sau adăugiri la aceasta.
            
         
               (2)
            
            
               Autoritățile australiene au informat Comisia cu privire la restructurarea unui organism de control și la schimbarea denumirii acestuia. Autoritățile australiene au furnizat Comisiei garanțiile necesare privind îndeplinirea de către organismul de control restructurat a condițiilor prealabile stabilite la articolul 8 alineatul (2) din Regulamentul (CE) nr. 1235/2008.
            
         
               (3)
            
            
               Anumite produse agricole importate din Japonia sunt în prezent comercializate în Uniune în conformitate cu dispozițiile tranzitorii prevăzute la articolul 19 din Regulamentul (CE) nr. 1235/2008. Japonia a prezentat Comisiei o cerere de includere în lista prevăzută în anexa III la regulamentul respectiv și a furnizat informațiile solicitate în temeiul articolelor 7 și 8 din regulamentul menționat. Din examinarea acestor informații și din discuțiile ulterioare cu autoritățile japoneze a rezultat că, în această țară, normele care reglementează producția și controalele produselor ecologice sunt echivalente cu cele stabilite de Regulamentul (CE) nr. 834/2007. Comisia a examinat la fața locului, în conformitate cu articolul 33 alineatul (2) din Regulamentul (CE) nr. 834/2007, normele de producție și măsurile de control aplicate efectiv în Japonia. În consecință, Comisia trebuie să includă Japonia în lista prevăzută în anexa III la Regulamentul (CE) nr. 1235/2008.
            
         
               (4)
            
            
               Prin urmare, Regulamentul (CE) nr. 1235/2008 trebuie modificat în consecință.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de reglementare pentru producția ecologică,
            
         ADOPTĂ PREZENTUL REGULAMENT:
   Articolul 1
   Anexa III la Regulamentul (CE) nr. 1235/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 mai 2010.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 189, 20.7.2007, p. 1.
   
      (2)  JO L 334, 12.12.2008, p. 25.
   
      ANEXĂ
      Anexa III la Regulamentul (CE) nr. 1235/2008 se modifică după cum urmează:
      
                  1.
               
               
                  La punctul 5 din textul referitor la Australia, a patra liniuță se înlocuiește cu următorul text:
                  
                              „—
                           
                           
                              NASAA Certified Organic (NCO), www.nasaa.com.au”.
                           
                        
            
                  2.
               
               
                  După textul referitor la Israel se inserează următorul text:
                  „JAPONIA
                  1.   Categorii de produse: 
                  
                              (a)
                           
                           
                              produse vegetale neprelucrate, precum și resurse pentru reproducere sau propagare vegetativă și semințe pentru cultivare;
                           
                        
                              (b)
                           
                           
                              produse agricole prelucrate destinate consumului alimentar, compuse în principal din unul sau mai multe ingrediente de origine vegetală.
                           
                        2.   Originea: produse din categoria 1(a) și ingrediente, obținute prin metode de producție ecologică, ale produselor din categoria 1(b), care au fost cultivate în Japonia.
                  3.   Standarde de producție: Japanese Agricultural Standard for Organic Plants (notificarea nr. 1605 din 27 octombrie 2005 a Ministerului Agriculturii, Pădurilor și Pescuitului) și Japanese Agricultural Standard for Organic Processed Foods (notificarea nr. 1606 din 27 octombrie 2005 a Ministerului Agriculturii, Pădurilor și Pescuitului).
                  4.   Autorități competente: Labelling and Standards Division, Food Safety and Consumer Affairs Bureau, Ministry of Agriculture, Forestry and Fisheries, www.maff.go.jp/j/jas/index.html și Food and Agricultural Materials Inspection Center (FAMIC), www.famic.go.jp
                  5.   Organisme de control: 
                  
                              —
                           
                           
                              Hyogo prefectural Organic Agriculture Society (HOAS), www.hyoyuken.org
                           
                        
                              —
                           
                           
                              AFAS Certification Center Co., Ltd, www.afasseq.com
                           
                        
                              —
                           
                           
                              NPO Kagoshima Organic Agriculture Association, www.koaa.or.jp
                           
                        
                              —
                           
                           
                              Center of Japan Organic Farmers Group, www.yu-ki.or.jp
                           
                        
                              —
                           
                           
                              Japan Organic & Natural Foods Association, http://jona-japan.org/organic
                           
                        
                              —
                           
                           
                              Ecocert-QAI Japan Ltd, http://ecocert.qai.jp
                           
                        
                              —
                           
                           
                              Japan Certification Services, Inc., www.pure-foods.co.jp
                           
                        
                              —
                           
                           
                              OCIA Japan, www.ocia-jp.com
                           
                        
                              —
                           
                           
                              Overseas Merchandise Inspection Co., Ltd, www.omicnet.com/index.html.en
                           
                        
                              —
                           
                           
                              Organic Farming Promotion Association, www3.ocn.ne.jp/~yusuikyo
                           
                        
                              —
                           
                           
                              ASAC Stands for Axis’ System for Auditing and Certification and Association for Sustainable Agricultural Certification, www.axis-asac.net
                           
                        
                              —
                           
                           
                              Environmentally Friendly Rice Network, www.epfnetwork.org/okome
                           
                        
                              —
                           
                           
                              Ooita Prefecture Organic Agricultural Research Center, www.d-b.ne.jp/oitayuki
                           
                        6.   Organisme care eliberează certificate: aceleași organisme ca la punctul 5.
                  7.   Data limită de includere: 30 iunie 2013.”